Zaustavljena internet prodaja: Ostalo još samo 4000 ulaznica

Luku Modrića volimo iznad svega, a susret će riješiti Nikola Vlašić. Deset godina čekamo reprezentaciju na Poljudu, hvala savezu što su nam omogućili, pričaju navijači koji od jutra stoje u redovima za ulaznice

<p>Nekoliko sati uoči početka prodaje ulaznica za važnu utakmicu <strong>hrvatske nogometne reprezentacije</strong> protiv <strong>Mađarske</strong> 10. listopada na Poljudu formirao se red ispred blagajni u Spaladium Areni, a sve osigurava interventna policija s nekoliko "marica". Već oko 10 sati počeli su se formirati redovi, a oko 12 sati, kad je počela prodaja red je bio 300 metara!</p><p>Ostalo je još nešto više od 4300 ulaznica, a organizatori su zaustavili prodaju ulaznica putem interneta kako bi ih ostalo dovoljno za blagajne. Za očekivati je da će do 18 sati sve ulaznice biti rasprodane.</p><p><b>POGLEDAJTE VIDEO:</b></p><p>"Vatreni" se nakon četiri i pol godine vraćaju u Split nakon dugih pregovora između Grada Splita, Hajduka i HNS-a. Hajduk je prešutno odobrio dolazak reprezentacije, ali se izuzeo iz organizacije utakmice.</p><p>Pretprodaja ulaznica počela je u 12 sati na blagajnama Spaladium Arene (radnim danom od 12 do 18 sati) te <a href="https://www.ulaznice.hr/hns/home.jsp" target="_blank">putem interneta</a>. Traje do 6. listopada. Ukupno je u prodaji <strong>33.977 ulaznica</strong>.</p><p>- Zadnji put sam bio na reprezentaciji na Poljudu bio protiv Nizozemske, ima više od deset godina.Hvala savezu što je omogućio da reprezentacija opet igra na Poljudu. Najviše volim Luku Modrića, a Mađare će riješiti Nikola Vlašić - priča nam navijač dok čeka u redu za ulaznice.</p><p>Odmah do njega stoji još jedan stariji gospodin, odjeven u majicu protiv saveza.</p><p>- Primjerice, ako ne volim predsjednika Vlade, to ne znači da ne volim cijelu Hrvatsku. Ne slažem se sa postupcima i radom saveza, ali iznad svega volim Hrvatsku. Očekujem da će Poljud biti pun i da će podrška biti sjajna, pjevat će se hrvatske pjesme.</p><p>Ulaznica za sjevernu tribinu stoji 100 kuna, za istočnu 150, a za zapadnu 200 kuna u pretprodaji. Nakon toga cijene rastu na 125, 200 odnosno 250 kuna. U prodaji su i ulaznice za utakmicu protiv Walesa u Cardiffu po 260 kuna.</p><p>Redovi pred blagajnama bili su više od 300 metara, svi žele na Hrvatsku.</p><p>- Ma, nitko se više ni se sjeća kad smo posljednji put gledali reprezentaciju u Poljudu. Bio sam na utakmici protiv Gruzije 2011. i veselim se što ću opet naše dečke gledati u Splitu. Nadam se da će sve biti u redu, čekao sam više od dva sata u redu - pričaju nam navijači, presretni što će 10. listopada pun Poljud pozdraviti viceprvake svijeta. </p><p>Poznat je i raspored reprezentacije u tjednu koji će provesti u Splitu. Okupljanje pred konferencije i boravak reprezentacije planiran je u ponedjeljak, 7. listopada u hotelu Le Meridien Lav, dok će "vatreni" trenirati u Omišu. Jedina aktivnost na Poljudu bit će trening i konferencija za medije dan uoči utakmice.</p><p>- Split je zaslužio da reprezentacija češće dolazi. Dolazim iz Maljkova pored Sinja i jedva čekam utakmicu - kažu nam navijači.</p><p>Vatrena groznica trese Split. Uh, kakva će atmosfera dočekati Dalića i društvo. Svi, ali baš svi koji su čekali u redu su optimisti, nitko ne sumnja u pobjedu i proslavu pred punim Poljudom. I još nešto, svi su složni u još nečemu - junaku utakmice.</p><p>- Nikola Vlašić! Ovo je njegov dom, on će riješiti Mađare!</p><p><strong>Vice Mrša</strong> iz Splita uzeo je četiri karte.</p><p>- Dugo nije bila reprezentacija, bio sam i protiv Nizozemske prije 11 godina. Očekujem dobru atmosferu i pobjedu - rekao je.</p><p>- Drago mi je da je Hrvatska došla u Split. Dabogda dolazili svako mjesec dana - rekao je Marijan Prce.</p><p><strong>Joško Bušelić</strong> iz Tučepa kupio je tri karte za rođaka i nećaka.</p><p>- Očekujem pobjedu u sjajnoj atmosferi, bio sam na zadnjoj utakmici protiv Gruzije. Sramota je što je prošlo 14 godina pauze od Danske do Gruzije, a zna se tko je kriv. Znamo da ima problema u odnosima, ali to ne treba rješavati na stadionu. Politika to treba riješiti, a Split zaslužuje da se igra na Poljudu.</p><p>Među onima koji su strpljivo čekali u redu bila je i jedna trudnica <strong>Slađana Papić</strong>.</p><p>- Očekujem pobjedu i povratak Marija Mandžukića. U Splitu nisam gledala reprezentaciju, ali jesam u Zagrebu Hrvatska - Srbija, putovala sam i vani...</p><p><strong>POGLEDAJTE VIDEO SERIJAL '24 PITANJA' S AMEROM GOJAKOM:</strong></p>